หลังปลูกหนวด เครา จอน จะได้ผลลัพธ์ที่ดูดีและเป็นธรรมชาติมาก เนื่องจากเส้นขนที่นำมาปลูกในบริเวณที่ต้องการจะเป็นเส้นผมของคนไข้เอง ลักษณะของเส้นขนและสีขนจึงมีความใกล้เคียงกับขนเดิมเป็นอย่างมาก และการเห็นผลลัพธ์จะเริ่มเห็นหลังจากที่อาการบวมบริเวณหนวดที่ปลูกไปเริ่มหายดีแล้ว โดยในช่วงหลังปลูก 2 สัปดาห์ เซลล์ขนจะเริ่มติดและมีความยาวขึ้น ซึ่งจะสามารถเริ่มตัดแต่งทรงหนวดได้ หลังจากนั้นขนหนวดจะเริ่มร่วง และจะมีการเกิดขึ้นมาใหม่ตามวงจรชีวิตของเส้นขน โดยหลังจาก 5 เดือนเป็นต้นไป จะเห็นผลลัพธ์ที่ชัดเจนขนหนวดจะยาวแข็งแรง และมีการเจริญเติบโตอย่างต่อเนื่องเหมือนขนปกติ